|  |
| --- |
| **ערך זה עוסק במשחק ווידאו שטרם יצא לאור** |
| ייתכן שישנם פרטים שהם בגדר הערכה, העשויים להשתנות לאורך שלבי הפיתוח של המשחק. |

**סימולטור יאנדרה** (באנגלית: **Yandere Simulator**) הוא משחק וידאו אינדי עתידי מסוגת הפעולה וההתגנבות, אשר מפותח ומופץ על ידי מפתח משחקי הווידאו האמריקאי אלכס "YandereDev". המשחק סובב סביב תלמידת תיכון אובססיבית בשם אייאנו אאישי (Ayano Aishi), אשר מכונה "יאנדרה-צ'אן" (Yandere-chan), על שם המושג **יאנדרה** (מיפנית: **ヤンデレ**), המשמש לתיאור אדם (לרוב נקבה) אשר מאוהב באדם אחר באופן אובססיבי וקנאי, עד כדי כך שאותו אדם לא יהסס לנהוג באלימות ואכזריות כלפי אנשים אחרים אותם הוא רואה כמאיימים עבור מושא אהבתו. במהלך תקופה של כעשרה שבועות, על אייאנו לרצוח עשר יריביות על מנת לגרום לכך שהקראש שלה לא יתאהב בבנות אחרות. גרסת דמו יצאה לאור ב-31 באוגוסט 2020.

עלילה ומשחקיות
--------------

השחקן נכנס לנעליה של אייאנו אאישי (המכונה יאנדרה-צ'אן), תלמידת תיכון אדישה שפיתחה קראש על טארו ימאדה, תלמיד מהתיכון, אותו היא מכנה "סנפאי" (תואר כבוד). במהלך תקופה של עשרה שבועות, עשר תלמידות אחרות מנסות להתחיל עם סנפאי ועל השחקן למנוע מאותן הבנות להשיג את המטרה.

בעקבות האובססיה הרבה ותסמונת ה-"יאנדרה" של הפרוטגוניסטית, השחקן יכול להשלים את המשימה במגוון רב של דרכים הכוללים קרבות, רקימת קשרי ידידות, בגידה, רכילות, גירוש, הפללה, חטיפה, גרימה להתחשמלות, הרעלה, הטבעה, שרפה, רצח, רצח במסווה של התאבדות, גרימה להתאבדות מכוונת, עינויים ורצח מרחמים וכן שיטות פשוטות לחיסול על ידי שימוש בכלי נשק שונים המופיעים במשחק, כמו סכין מטבח, מסור עגול, מחבט בייסבול וקטאנה. במהלך המשחק, יאנדרה-צ'אן יכולה לקבל סיוע ממודיעין (אנ') המכנה את עצמה "Info-chan", אשר מספקת ליאנדרה-צ'אן כלי נשק, תוכניות וכן הטבות נוספות תמורת צילומי תחתונים, מידע וכן חומר שיכול לשמש לסחיטה.

על אייאנו להימנע מכך שעדים יראו אותה בזמן שהיא מבצעת פשעים, או שהיא תסבול מעונשים כמו: אובדן תדמית, שגורם לכך שתלמידים יתקשו לסמוך עליה; צניחה ברמת השפיות, שמובילה לכך שסנפאיי יאבד עניין באייאנו ופוגעת ביכולת לבצע פשעים בזהירות; פסילה, אם "סנפאי" תופס את השחקן על התנהגות חשודה או בקרבתו; ומעצר על ידי תלמידים אחרים או מורה. רציחת תלמידים יכולה להוביל לעונשים הקשורים ל-"אווירה הבית-ספרית", אשר משנה את ההתנהגות של דמויות בלי שחקן והופך אותן לחשדניות ובעלות חרדה. במהלך המשחק, אייאנו יכולה להצטרף למועדונים שונים בתיכון וכן להשתתף בשיעורים, דבר המקנה לה יכולות נוספות כמו גישה קלה יותר לכלי נשק, הקלה בניסיונות להתחמק מתפיסה בשעת מעשה וגישה קלה יותר לחפצים אחרים.

המפתח של המשחק מתאר את מצבו הנוכחי של המשחק כ-"גרסת ארגז חול מנופה שגיאות" ומציין כי המשחק המלא יכיל שישה מצבים למשחק: מצב סיפור, משחק הבסיס; מצב שנות ה-80, המהווה פריקוול למשחק הבסיס בו השחקן נכנס לנעליהם של הוריה של אייאנו; מצב אינסופי, גרסה אינסופית של המשחק; מצב מותאם אישית, מצב בו ניתן להתאים אישית כיצד המשחקיות תתבצע; מצב פוזה, בו השחקן יכול לשנות את הפוזות של דמויות שונות ולצלם אותן ומצב משימות, בו על אייאנו להשלים משימות שמידע-צ'אן נותנת.

פיתוח
-----

סימולטור יאנדרה מפותח על ידי "YandereDev", מפתח משחקי וידאו עצמאי אמריקאי בן 32 בשם אלכס, אשר מתגורר בטמקולה (אנ'), קליפורניה. באפריל 2014, YandereDev הציג את הרעיון למשחק בפורום 4chan, בו הוא קיבל תגובות חיוביות רבות והחל לפתח את המשחק. YandereDev אמר כי הוא לקח אלמנטים מסדרת משחקי הווידאו *Hitman*, אך הוסיף גם "אלמנטים בית-ספריים" על מנת שהמשחק יהיה ייחודי יותר. הוא ציין גם כי גם סדרת המשחקים פרסונה שימש לו כהשראה.

הפיתוח למשחק החל ב-2014, כאשר יצאו לאור גרסאות בדיקה למטרות ניפוי שגיאות. YandereDev שחרר עדכונים הנוגעים למשחקיות שהוסיפו אלמנטים כמו היכולת לבצע עינויים באחרים, להרעיל, לחשמל ולהטביע יריבים, להתחבר עם בנות אחרות, מיני-משחקים קטנים, עיר בה השחקן יכול לרכב על האופניים ואלמנטים נוספים.

ב-1 במרץ 2017, YandereDev הכריז על שיתוף פעולה עם מפתחת משחקי הווידאו האמריקאית tinyBuild (אנ'), על מנת לעזור בליטוש, קידום והפצת המשחק. בעקבות הסכם הדדי, שיתוף הפעולה בוטל בדצמבר של אותה השנה. עדכון למשחק שיצא לאור ב-1 בספטמבר 2017 הוסיף מצב בשם "LoveSick mode", שמוסיף יותר "רצינות ואפלה" לנרטיב הראשי. ב-1 בינואר 2018, הדמויות הראשיות מהויז'ואל נובל *Doki Doki Literature Club!‎*, מוניקה, יורי, סאיורי ונאטסוקי - נוספו למשחק בתור סקינים לדמות.

ב-31 באוגוסט 2020, דמו חינמי של המשחק יצא לאור, על מנת לקדם את קמפיין מימון ההמונים העתידי למשחק. הדמו הציג את היריבה הראשונה במשחק, אוסנה נג'ימי.

ביקורת
------

סימולטור יאנדרה ספג ביקורות שליליות על כך שהוא מעודד עבריינות נוער, גור והחפצה מינית של דמויות, במיוחד בסביבה הבית-ספרית בה הוא מתרחש. ב-2016, המשחק נוסף לרשימת המשחקים האסורים לשידור באתר Twitch.tv. בראיון לאתר Kotaku (אנ'), המפתח YandereDev האשים כי Twitch אסרו על שידור המשחק בעקבות ה-"אידיאולוגיות הצדקניות שלהם".

קישורים חיצוניים
----------------

ויקישיתוף מדיה וקבצים בנושא **סימולטור יאנדרה** בוויקישיתוף
* 

* אתר האינטרנט הרשמי של סימולטור יאנדרה (באנגלית)
* סימולטור יאנדרה, הבלוג הרשמי

* "סימולטור יאנדרה", במסד הנתונים הקולנועיים IMDb (באנגלית)
* סימולטור יאנדרה, באתר PCGamingWiki (באנגלית)

הערות שוליים
------------

1. ↑  בריטני וינסט, VIDEO: "Yandere Simulator" Puts The Crazy In Your Hands, באתר Crunchyroll, ‏‏15 במרץ 2015 (באנגלית)
2. ↑  ברט מאקדונסקי, YouTube bans Yandere Simulator anime panty shots, commenters are pissed, באתר Destructoid, ‏‏1 באפריל 2015 (באנגלית)
3. ↑  בריאן אשקראפט, The Schoolgirl Sim In Which You Kill People, באתר Kotaku, ‏‏30 במרץ 2015 (באנגלית)
4. ↑   Osana Release Date Announcement, סרטון בערוץ "YandereDev", באתר יוטיוב (אורך: 1:10), 30 באוגוסט 2020
5. ↑   ציוץ של YandereDev ברשת החברתית אקס (טוויטר), 17 בנובמבר 2015
6. ↑  Characters - Yandere Simulator, באתר סימולטור יאנדרה (באנגלית)
7. ↑  כריס פריסטמן, Learn How To Get Away With Murder In Yandere Simulator, באתרא Siliconera, ‏‏13 במרץ 2015 (באנגלית)
8. ↑   ציוץ של YandereDev ברשת החברתית אקס (טוויטר), 25 בנובמבר 2015
9. ↑  About - Yandere Simulator, באתר סימולטור יאנדרה (באנגלית)
10. ↑   ציוץ של YandereDev ברשת החברתית אקס (טוויטר), 19 באוגוסט 2015
11. ↑  Download - Yandere Simulator, באתר סימולטור יאנדרה (באנגלית)
12. ↑  Frequently Asked Questions, באתר Google Docs (באנגלית)
13. ↑  ויזלי יין-פול, What is Yandere Simulator, and why has Twitch banned it?, באתר Eurogamer, ‏‏22 בינואר 2016 (באנגלית)
14. ↑  עמנואל מייברג, What the Hell Is Up with This Homicidal Japanese Schoolgirl Simulator?, באתר Vice, ‏‏14 בדצמבר 2015 (באנגלית)
15. ↑   ציוץ של YandereDev ברשת החברתית אקס (טוויטר), 15 באוגוסט 2015
16. ↑   ציוץ של YandereDev ברשת החברתית אקס (טוויטר), 19 באוגוסט 2015
17. ↑   ציוץ של YandereDev ברשת החברתית אקס (טוויטר), 12 בספטמבר 2015
18. ↑   Let's Examine Persona - Part 1, סרטון בערוץ "YandereDev", באתר יוטיוב (אורך: 13:45), 4 במאי 2017
19. ↑  לינדזי לוברידג', Yandere Simulator Will Let Players Love Their Sempai — To Death, באתר Anime News Network, ‏‏23 במאי 2015 (באנגלית)
20. ↑  כריס פריסטמן, How To Make A Murder Look Like Suicide In Yandere Simulator, באתר Siliconera, ‏‏21 במאי 2015 (באנגלית)
21. ↑  סטיבן הנסן, Yandere Simulator lets you poison Japanese schoolgirls, באתר Destructoid, ‏‏5 ביוני 2015 (באנגלית)
22. ↑  ויזלי יין-פול, Yandere Simulator picks up publisher, developer guarantees completion, באתר Eurogamer, ‏‏2 במרץ 2017 (באנגלית)
23. ↑  כריס שיב, tinyBuild Teams Up with YandereDev for Yandere Simulator, באתר Hardcore Gamer, ‏‏1 במרץ 2017 (באנגלית)
24. ↑  YandereDev‏, Hey, whatever happened with that whole tinyBuild thing?, בבלוג של YandereDev, ‏‏10 ביוני 2018 (באנגלית)
25. ↑  YandereDev‏, New Video Coming Soon, בבלוג של YandereDev, ‏‏16 ביוני 2017 (באנגלית)
26. ↑  YandereDev‏, February 1st Update, בבלוג של YandereDev, ‏‏1 בפברואר 2020 (באנגלית)
27. ↑   ציוץ של דן סלבטו ברשת החברתית אקס (טוויטר), 2 בינואר 2018
28. ↑  YandereDev‏, Happy New Year!, בבלוג של YandereDev, ‏‏1 בינואר 2018 (באנגלית)
29. ↑   Osana Is Complete And Yandere Simulator's Official Demo Is Now Available, סרטון בערוץ "YandereDev", באתר יוטיוב (אורך: 17:22), 31 באוגוסט 2020
30. 1 2  ססיליה דה-אנסטסיו, A Year Later, Yandere Simulator's Dev Says Twitch Still Hasn’t Explained Ban, באתר Kotaku, ‏‏23 בינואר 2017 (באנגלית)
31. ↑  פטריק קלפק, Yandere Simulator Dev Says Twitch Hasn't Told Him Why His Game Was Banned, באתר Kotaku, ‏‏22 בינואר 2016 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סימולטור יאנדרה"**.